બપોરે 1થી બપોરે 3 વાગ્યા સુધી રામદેવનગર ચાર રસ્તાથી નહેરુનગરના રસ્તા પર લોકો સમાજ પ્રત્યે પોતાની લાગણી દર્શાવતા બેનર લઇને મૌન વિરોધ કર્યો હતો. આ પ્રસંગે વિચરતા અને વિમુક્ત સમુદાય સમર્થન મંચના સ્થાપક મિત્તલ પટેલે જણાવ્યું કે, આજે પહેલી વખત આ સમુદાયના લોકો એક સાથે એકઠા થયા છે. સોશિયલ મીડિયામાં ફરતા મેસેજને કારણે ચાર દિવસ પહેલાં વાડજમાં મહિલાઓ પર એક ટોળાએ હુમલો કર્યો, તેમાંથી એક બહેનનું અવસાન થયું. એના પણ નાના બાળકો હતા. અન્ય ચારેક જગ્યાએ પણ આવી ઘટના બની જ્યાં કેટલાકને પોલીસે બચાવ્યા તો કેટલાકને સમાજે બચાવ્યા. આ ઘટનાઓના કારણે વાદી અને મદારી સમુદાય ડરી ગયો છે. તેમણે કામધંધે જવાનું બંધ કરી દીધું છે.